munyaguli mulahi ulanguha kuduuka mulisoma . Kegoye vaanyagula vulahi nivanyoola ingavo . Yiyi ni ingavo ya Vavo . Unyala kololaki mukisundi ? Nikinduki kikukoonya kulola mukisundi ? Niwumika yigulu mukisundi ulolaki ? Niwumika yigulu mukisundi uliiduya kerenge . Eng'ende niveeye mu kerenge iranuuna masahi . Ling'ohani ligonaa mulose . Unyala kulirola nuumulika . Ling'ohani lirabuluka . Amang'ohani yaga gahimanga madeede . Eng'ereng'ani . Eng'ereng'ani niyaaguluka ulalola vulavu . Lumuli luveeye nuvulavu vukekeke . Namang'ang'a gagenda gaviri mukivanda . HENZA : Mundu yamenyanga mu likunzakalitswa amadiku manyingi . Avandu veve vamuhenzanga kolola niva udukani kutula mu likunzakala . Nivalolanga aveeye vulahi , vamanyanga valanga mundu mukulundu yatsa kumuviida . kalunu yazugana na vandi vandu . Mundu musatsa yakunzakalilanga ivuliri . Mundu mukali yakunzakalilanga mu kego mu kego Inyinga yosi yo mukunzakali yenyanga kwikula , yatanganga kotemela Mwima yigu gololekanga mululu ligali . Nagwo goveeye ku musatsa nu mukali . Avandu vamenyanga halala . uganagananga chagira Avalogooli nivalonda mwima yigu niki ? Lovego mundu yagonanga mu kilindwa amadiku gaviri , mu lidiku lia kavaga vakola lovego . Nilio lidiku liavamaliritsanga miyinzi jo mundu wakuza . Vavoola amagovi gege . Lidiku lialondangaku liali liokutulitsa amasu . litulitsa amasu lialondana nu vulitu vwo mundu wakuza . Niyali mwana Avandu vali vake . Nivakikiri kovega mundu wosi wosi , vatanganga livega mwana muyai wa hango yaho , weve naho mwisukulu kunangwa Avandu vahindira vavegwa . Lovego lwahananga vwiyangu ku mundu mukunzakali atigale naaganagana kuli yemenyia Naveeye mundu musatsa ahenza kuli nalindi inyumba . Naveeye mundu mukali vamanyanga vamuha mulala ku valuhia kolondana nuvuhimbwi vwa vamwavo musatsa . Tsinyinga tsindi nasuyi avikilivwa vene yamanyanga atsia wavo manyolelayo musatsa wundi . Muyai naho mukana ukikiri konyoola mwana niyakuzanga , siyakolelangwa lovegamba . Nitali litulitsa vutswa amasu nilio liakolwa Nitali mundu niyamanyikana hango yaho kuva wa masahi malahi , lijiritsa siliali kuye . Mijiru ja Valogooli milala javikangwa kutihitsa amahiolo naho amatava gavuli kokolwa . Ni jindi jaliho kwigitsa . Vatumikirang ling’ana “ mujiru ” kuli : NU MUJIRU 1 . Kotema ligomia ni imbatsi . 2 . Kwikala ku lugina lwa vasieraku , kijira ulatula mugongo . 3 . Kutsia aha vandu vahuulanga ovolo nivatangi lihuula nutaveeyeho . 4 . Musatsa kugunza ivwasi . 5 . Kukuya mwisukulu naho navizala . 6 . Kwikala ko endeve ya guga wovo . 7 . Kogona nu mwiiko . 8 . Koseka musakulu , mukeere naho mundu walwala naho we ligonzo . 9 . Kwinyala naho kunia m'mbogono noveeye mundu uduuki . 10 . Kuva nu mukali naveeye mu vusinga . 11 . Musatsa kweya mu nyumba mukali weve naveeyeho ! 12 . Mukali kwikala ko ndeve yo musatsa . 13 . Kwuhila mulamwa wovo amazi . 14 . Kohenza navizala ku mulugu . 15 . Kolola chahonyo cha navizala wovo . 16 . Kolola mulwaye nu mukuzu lidiku lilala . Niganiganga ndio , utange kolola mulwaye ku inyima utsie kolola mukuzu . 17 . Dada kwidikila mu inyumba yu mwana . ( Navutswa mwana anyala kuvugula inyumba ya ise amenyemu . ) 18 . Dada kutumikira misala ji inyumba yu mwana